31992R3714
L 378/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3714/92 НА КОМИСИЯТА
от 22 декември 1992 година
за изменение на някои регламенти относно общата организация на пазара на птиче месо
КОМИСИЯТА НА ЕВРОПЕЙСКИTЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за адаптиране на номенклатурата на Общата митническа тарифа, използвана за селскостопански продукти (1), последно изменен с Регламент (ЕИО) № 3208/89 (2), и по-специално член 2, параграф 1 от него,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (3), последно изменен с Регламент (ЕИО) № 1235/89 (4), и по-специално член 5, параграф 3, и член 9, параграф 3 от него,
като взе предвид Регламент (ЕИО) № 3763/91 на Съвета от 16 декември 1991 г., относно въвеждането на специални мерки по отношение на някои селскостопански продукти в полза на френските отвъдморски департаменти (5), и по-специално член 4, параграф 5 от него,
като взе предвид Регламент (ЕИО) № 1600/92 на Съвета от 15 юни 1992 г. относно специалните мерки за Азорските острови и остров Мадейра, отнасящи се до някои селскостопански продукти (6), и по-специално член 10 от него,
като взе предвид Регламент (ЕИО) № 1601/92 на Съвета от 15 юни 1992 г. относно специалните мерки за Канарските острови по отношение на някои селскостопански продукти (7), и по-специално член 4, параграф 4 от него,
като има предвид, че Регламент (ЕИО) № 2505/92 на Комисията от 14 юли 1992 г. за изменение на приложения I и II към Регламент (ЕИО) № 2658/87 на Съвета относно тарифната и статистическата номенклатура и относно Общата митническа тарифа (8), предвижда подразделение за живи птици от вида Gallus domesticus, не по-тежки от 185 г., обхванати от подпозиция по КН 0105 11, както и за пресен или замразен тлъст черен дроб, обхванат от подпозиция по КН 0207 31, в сила от 1 януари 1993 г.;
като има предвид, че мерките, предвидени в настоящия регламент, са в съответствие със становището на Управителния комитет за яйца и птиче месо,
ПРИЕ НАСТОЯЩИЯ РЕГЛАМЕНТ:
Член 1
1. В приложението към Регламент (ЕИО) № 572/73 на Комисията от 26 февруари 1973 г. за установяването на яйца и птиче месо, които подлежат на авансово фиксиране на възстановяване при износ (9), код по КН 0105 11 00 се заменя с код по КН 0105 11.
2. В член 1, параграф 1, и член 5, параграф 2 от Регламент (ЕИО) № 2777/75, код по КН 0207 31 00 се заменя с код по КН 0207 31.
3. В приложения I и II към Регламент (ЕИО) № 2778/75 на Съвета от 29 октомври 1975 г. относно определянето на правила за изчисляване на данъците и производствената цена на птиче месо (10), код по КН 0105 11 00 се заменя с код по КН 0105 11.
4. В приложението към Регламент (ЕИО) № 3011/79 на Комисията от 20 декември 1979 г. относно фиксирането на коефициентите за изчисляване на данъците за производни продукти от птиче месо и за отмяна на Регламент № 199/67/ЕИО (11), код по КН 0207 31 00 се заменя с код по КН 0207 31.
5. Код по КН ex 0105 11 00 се заменя с код по КН ex 0105 11:
-
в член 4, параграф 1, буква е) от Регламент (ЕИО) № 3763/91,
-
в член 4, параграф 1, буква г) от Регламенти (ЕИО) № 1600/92 и № 1601/92,
-
в приложението към Регламент (ЕИО) № 1726/92 на Комисията от 30 юни 1992 г. относно определянето на подробни правила за изпълнението на специалните мерки за доставка на продукти от секторите на яйца и птиче месо на Азорските острови и на остров Мадейра (12),
-
в приложение III към Регламент (ЕИО) № 1729/92 на Комисията от 30 юни 1992 г. относно определянето на подробни правила за изпълнението на специалните мерки за доставка на продукти от секторите на яйца и птиче месо на Канарските острови (13),
-
в приложението към Регламент (ЕИО) № 2826/92 на Комисията от 29 септември 1992 г. относно определянето на подробни правила за изпълнението на специалните мерки за доставка на продукти от секторите на яйца, птиче месо и заешко месо на френските отвъдморски департаменти (14).
Член 2
Настоящият регламент влиза в сила на 1 януари 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 декември 1992 година.